
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1534 

30 Δεκεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Τροποποίηση της 3890/πε729.12.89 απόφασης για 
κήρυξη αναδασωτέας έκτασης 20.000 στρεμμάτων 
στη θέση «Σκαλιά» κ.λπ. Ξενοπούλου - Πάστρας - 
Μαρκοπούλου Αργινίων Ν. Κεφαλληνίας . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
Αλεξανδρούπολης Ν. Έβρου στην οδό Προκόπη με¬ 
ταξύ των Ο.Τ. 385 και 394 . 

Τροποποίηση του εγκεκριμένου ρυμοτομικού σχεδίου 

Βόλου Ν. Μαγνησίας στ Ο.Τ. 854 . 

Έγκριση επέκτασης πολεοδομικού σχεδίου οικισμού 

Παραλίας Ν. Πιερίας . 

Τροποποίηση ρυμοτομικού σχεδίου Κατερίνης Ν. Πιε¬ 
ρίας ενότητας Βατάν - Μυλαύλακα στο Ο.Τ. 272α - 
273α - 278γ - 278β - 279 . 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 5126 0) 

Τροποποίηση της 3890/πε'/29.12.89 απόφασης για κή¬ 
ρυξη αναδασωτέας έκτασης 20.000 στρεμμάτων στη 
θέση «Σκαλιά» κ.λπ. Ξενοπούλου - Πάστρας - Μαρκο¬ 
πούλου Αργινίων Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παράγρ. 3 του συντάγ¬ 


ματος. 

3. Τις διατάξεις του Ν. 998/1979 «Περί προστασίας των 
δασών και των δασικών εν γένει εκτάσεων της χώρας» και 
συγκεκριμένα: 

α) Του άρθρου 41 παραγρ. 1 

β) Του άρθρου 38 παράγρ. 1 

4. Τις διαταγές του Υπουργείου Γεωργίας αριθ. α) 

160417/1180/8.7.1980 και 

β) 182447/3049/24.9.1980 

5. Την αριθμ. 3890/πε'/29.12.89 απόφαση της Νομαρ¬ 
χίας Κεφαλληνίας για κήρυξη αναδασωτέας έκτασης 
20.000 στρεμμάτων στη θέση «Σκαλιά» κ.λπ. Ξενοπούλου 
- Πάστρας - Μαρκοπούλου Αργινίων Ν. Κεφαληνίας. 

6) Την αριθμ. 5069/25.11.93 πρόταση της Δ/νσεως 
Δασών Κεφ/νίας για τροποποίηση της αριθμ. 3890/οε'/ 
29.12.89 απόφαση Νομάρχη Κεφ/νίας για κήρυξη αναδα¬ 
σωτέας έκτασης στη θέση «Σκαλιά» κ.λπ. Ξενοπούλου - 
Πάστρας - Μαρκοπούλου Αργινίων Ν. Κεφαληνίας, απο¬ 
φασίζουμε: 

1. Τροποποιούμε την αριθμ. 3890/π.ε'/29.12.89 από¬ 
φασή μας και κηρύσσουμε αναδασωτέα με σκοπό την 
επαναδημιουγία της δασικής βλάστησης, που καταστρά¬ 
φηκε από πυρκαγιά την 8.7.1988 έκταση είκοσι χιλιάδων 
(20.000) στρεμμάτων περίπου στη θέση Σκαλιά κ.λπ. των 
Κοιν. Ξενοπούλου - Πάστρας - Μαρκοπούλου Αργινίων 
Νομού Κεφαληνίας με όρια, που αναφέρονται στην ανω¬ 
τέρω απόφασή μας. 

2. Εξαιρούμε της κήρυξης ως αναδασωτέων τις εκτά¬ 
σεις οι οποίες ανέκαθεν ήταν αγροτικές που θα διαπιστώ¬ 
νονται κατόπιν αυτοψίας υπαλλήλου και σχετικής φωτο- 
ερμηνείας. 

3. Κατά τα λοιπά ισχύει η αριθμ. 3890 π.ε’/29.12.1989 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 26 Νοεμβρίου 1993 
Ο Νομάρχης 

ΝΙΚΟΛΑΟΣ ΠΑΠΑΔΙΟΝΥΣΙΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-6002/92 (2) 

Τροποποίηση του εγκεκριμένου ρυμοτομικού σχεδίου 
Αλεξανδρούπολης Ν. Έβρου στην οδό Προκόπη με¬ 
ταξύ των Ο.Τ. 385 και 394. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1 · Τις διατάξεις του Ν. Δ/τος της 17ης Ιουλίου όπως με¬ 
ταγενέστερα τροποποιήθηκαν και συμπληρώθηκαν και ει- 
δικώτερα τα άρθρα και 70. 

2. Τις διατάξεις του Α.Ν. 314/68 (ΦΕΚ 47/Α) όπως τρο¬ 
ποποιήθηκαν και συμπληρώθηκαν με το υπ’ αριθμ. 
1018/71 Ν.Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του υπ' αριθμ. 183/1986 Π.Δ/τος (ΦΕΚ 
70/Α) και ειδικότερα το άρθρο 1. 

4. Το Γ.Π.Σ. Αλεξ/πολης ΦΕΚ 9Δ/14.1.88 και Π.Μ.Α. 


Αλεξ/πολης ΦΕΚ 674 Δ/30.10.89. 

5. Την υπ’ αριθμ. 88/92 απόφαση του Δημοτικού Συμ¬ 
βουλίου Αλεξ/πολης. 

6. Την υπ' αριθμ. 9/87/8.7.92 γνωμοδότηση ΣΧΟΠ, 
αποφασίζουμε: 

ΕγκρΙνεται η τροποποίηση του εγκεκριμένου ρυμοτομι¬ 
κού σχεδίου Αλεξανδρούπολης Ν. Έβρου στην οδό Προ¬ 
κόπη μεταξύ των Ο.Τ. 385 και 394 ήτοι: ΕγκρΙνεται το 
πλάτος της οδού Προκόπη στα 8 μέτρα όπως φαίνεται στο 
συνημμένο διάγραμμα που αποτελεί αναπόσπαστο μέρος 
της παρούσης απόφασης. 

Από τις διατάξεις της απόφασης αυτής δεν προκαλεΐται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αλεξανδρούπολη, 25 Νοεμβρίου 1993 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 

Αριθ. ΤΠ 7194 (3) 

Τροποποίηση του εγκεκριμένου ρυμοτομικού σχεδίου Βό¬ 
λου Ν. Μαγνησίας στ Ο.Τ. 854. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Τις διατάξεις του από 17.7.23 Ν.Δ. «περί σχεδίων πό¬ 
λεων και Κωμών του Κράτους» όπως τροποποιήθηκε και 
συμπληρώθηκε μεταγενέστερα. 

2) Τις διατάξεις του Ν. 3200/55 «περί διοικητικής απο- 
κεντρώσεως «όπως τροποποιήθηκαν και συμπληρώθηκαν 
με το Ν.Δ. 532/70. 

3) Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4) Τις διατάξεις του υπ’ αριθμ. 183/1986 Π.Δ/τος. 

5) Το εγκεκριμένο ρυμοτομικό σχέδιο Βόλου. 

6) Την αριθμ. 540/1991 απόφαση Δημοτικού Συμβου¬ 
λίου Βόλου με την οποία γνωμοδοτεί για την τροποποίηση 
του εγκεκριμένου ρυμοτομικού σχεδίου Βόλου. 

7) Την υπ' αριθμ. 20/19.10.1993 θέμα 4ον γνωμοδό¬ 
τηση του Συμβουλίου Χωροταξίας Οικισμού και Περιβάλ¬ 
λοντος Νομού Μαγνησίας με την οποία κάνει δεκτή την ει¬ 
σήγηση του ΤΠ και ΠΕ Ν. Μαγνησίας για την τροποποίηση 
του εγκεκριμένου ρυμοτομικού σχεδίου Βόλου Ν. Μαγνη¬ 
σίας, αποφασίζουμε: 

Εγκρίνουμε την τροποποίηση του εγκεκριμένου ρυμο¬ 
τομικού σχεδίου Βόλου στο Ο.Τ. 854 στην οδό Αφροδίτης 


και συγκεκριμένα την προσαρμογή της οικοδομικής γραμ¬ 
μής στην νότια πλευρά της οδού Αφροδίτης, να μην υπάρ¬ 
χουν ρυμοτομίσεις και προσκυρώσεις, όπως αναλυτικώ- 
τερα απεικονίζεται στο πρωτότυπο τοπογραφικό διά¬ 
γραμμα με κλίμακα 1:500, που έχει θεωρηθεί από την 
Προΐσταμένη του ΤΠ και ΠΕ Νομού Μαγνησίας στις 
23.11.93 και αποτελεί αναπόσπαστο μέρος της απόφα¬ 
σης αυτής. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σης. 

Αμέσως μετά τη δημοσίευση της παρούσης στην Εφη¬ 
μερίδα της Κυβερνήσεως, ακριβές αντίγραφο του πρωτό¬ 
τυπου τοπογραφικού διαγράμματος που την συνοδεύει, 
θα αναρτηθεί στον πίνακα ανακοινώσεων του ΤΠ και ΠΕ 
του Ν. Μαγνησίας επί Ιδήμερον για να λάβουν γνώση οι 
ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 3 Δεκεμβρίου 1993 
Ο Νομάρχης 

ΑΡΙΣΤΕΙΔΗΣ ΟΥΖΟΥΝΙΔΗΣ 


ΕΛΛΗΝΙΚΗ ΔΗΜΟΚΡΑΤΙΑ-ΝΟΜΑΡΧΙΑ ΜΑΓΝΗΣΙΑΣ 
ΔΗΜΟΣ ΒΟΛΟΥ-ΣΥΝΟΙΚΙΑ ΝΕΑΣ ΔΗΜΗΤΡΙΑΔΑΣ 

Αριβ. ΤΠ 8630 (4) 

Έγκριση επέκτασης πολεοδομικοϋ σχεδίου οικισμού Πα¬ 
ραλίας Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν.Δ/τος της 17.7.23. 

2. Τις διατάξεις του Ν. 1337/83. 

3. Τις διατάξεις του Π.Δ/τος της 30.8.85 (ΦΕΚ 414/Α) 
πολεοδόμηση και επέκταση οικισμών της Χώρας μέχρι 
2.000 κατοίκους και τροποποίηση του από 24.4.85 Π.Δ/ 
τος (ΦΕΚ 181 Α') και τις σχετικές προδιαγραφές του Υπ.- 
ΠΕΧΩΔΕ. 

4. Το αίτημα της Κοινότητας Παραλίας για πολεοδό¬ 
μηση δημόσις έκτασης 3,00 περίπου στρεμ. εν επαφή με 
το εγκεκριμένο σχέδιο και της 67/93 και 68/93 αποφά¬ 
σεις του Κοινοτικού Συμβουλίου Παραλίας με τις οποίες 
το συμβούλιο προτείνει την έγκριση του πολεοδομικοϋ 
σχεδίου όπως φαίνεται στα σχέδια που αναρτήθηκαν, με 
σκοπό τη δημιουργία οικοδομήσιμης έκτασης που θα χρη¬ 
σιμοποιηθεί για την ανταλλαγή οικοπέδων στο πυκνοδο- 
μημένο τμήμα του ήδη εγκεκριμένου σχεδίου του οικι¬ 
σμού, τα οποία στην εντός σχεδίου περιοχή, θα χρησιμο¬ 
ποιηθούν για τη δημιουργία ΚΧ. 

5. Το έγγραφο 6627/93 της Δ/νσης Δασών. 

6. Το ΤΠ 8004/93 έγγραφο της υπηρεσίας μας που 
αναφέρεται στη γεωλογική και γεωμηχανική γνωμοδότηση 
του γεωλόγου της υπηρεσίας μας. 

7. Το από 15.9.93 πρακτικό ΣΧΟΠ Ν. Πιερίας σύμφωνα 
με το οποίο το συμβούλιο συμφωνεί με την επέκταση, το 
οικοδομήσιμο τμήμα της οποίας θα χρησιμοποιηθεί, με τη 
διαδικασία της ανταλλαγής, για την εξεύρεση ΚΧ στο πυ- 
κνοδομημένο τμήμα του ήδη εγκεκριμένου σχεδίου, όπως 
φαίνεται όμως στο διάγραμμα που υπογράφεται από το 
ΣΧΟΠ Ν. Πιερίας, με τη δημιουργία νέου ΟΤ16α και ΚΧ σε 
συνέχεια αυτού, με ποσοστό κάλυψης 60%, μέγιστο συ¬ 
ντελεστή δόμησης 0,8 μέγιστο ύψος 8,50 μ. και πρασιά 
4,00 μ., αποφασίζουμε: 

Άρθρο 1: Κάνουμε δεκτή την άποψη του ΣΧΟΠ Ν. Πιε¬ 
ρίας εγκρίνουμε την πολεοδομική μελέτη επέκτασης σε 
χώρο του δημοσίου ο οποίος βρίσκεται παραπλεύρως του 
εγκεκριμένου σχεδίου και φαίνεται στο διάγραμμα που 
συνοδεύει την παρούσα απόφαση με τους εξής όρους δό¬ 
μησης; 

Άρθρο 2: Επιβάλλεται πρασιά 4,00 μ. 

Αρτιότητα: Ελάχιστο πρόσωπο 15,00 μ. 

Ελάχιστο εμβαδόν 400,00μ2 

Μέγιστο ποσοστό κάλυψης των οικοπέδων 60% 

Μέγιστος συντελεστής δόμησης 0,8 

Το μέγιστο επιτρεπόμενο ύψος των κτιρίων μετράται σε 
κάθε όψη τους από την οριστική στάθμη του εδάφους 
(φυσικού ή διαμορφωμένου). Το ελάχιστο ύψος ορόφου 
ορίζεται σε 2,40 μ. 

Πάνω από το μέγιστο επιτρεπόμενο ύψος των κτιρίων 
μπορεί να κατασκευασθεί στέγη με μέγιστο ύψος 1,80 και 
κλίση 30%. 

Άρθρο 3: Το κτίριο τοποθετείται ελεύθερα μέσα στο οι¬ 
κόπεδο, όπου το κτίριο δεν εφάπτεται με τα πλάγια και 
πίσω όρια του οικοπέδου αφήνεται απόσταση τουλάχιστον 
2,50 μ. 


Μέσα στη απόσταση αυτή επιτρέπεται η κατασκευή 
εξωστών πλάτους μέχρι 1 ,ΟΟμ. 

Η απόσταση μεταξύ ανεξαρτήτων κτιρίων μέσα στο ίδιο 
οικόπεδο ορίζεται σε 2,50 μ. τουλάχιστον. 

- Οι επιφάνειες των όψεων των κτιρίων όσον αφορά του 
χρωματισμούς τους μπορεί να έχουν τα εξής χρώματα: 
λευκό, γκρίζο, ώχρα, καφέ, μπλέ, σομόν, ή οποιοδήποτε 
άλλο χρώμα αφού το εγκρίνει η αρχιτεκτονική επι¬ 
τροπή. 

Στα υλικά δεν υπάρχει περιορισμός. 

- Οι ανοικτοί εξώστες θα καταλαμβάνουν το ανώτερο 
τα 2/3 του μήκους κάθε κτιρίου. 

- Τα στηθαία ή κιγκλιδώματα εξωστών και εξωτερικών 
κλιμάκων ως προς το υλικό κατασκευής τους θα είναι κτι¬ 
στά ή ξύλινα ή σιδερένια. Χρήση άλλων υλικών επιτρέπεται 
μόνο μετά την έγκριση της ΕΕΑΕ. 

- Η αναλογία των εξωτερικών ανοιγμάτων στο σύνολο 
της επιφάνειας κατά την κρίση του μελετητή μετά την 
έγκριση της ΕΕΑΕ. 

- Η περίφραξη στην πρόσοψη των οικοπέδων θα είναι 
από πλήρη τοιχοποιία μέχρι μέγιστο ύψος 0,70 και στη συ¬ 
νέχεια από ξύλινο ή μεταλλικό κιγκλίδωμα. 

- Απαγορεύεται η ανέγερση βιομηχανικών και βιοτεχνι¬ 
κών εγκαταστάσεων μέσης και υψηλής όχλησης εντός του 
σχεδίου των οικιστών και στη ζώνη που επεκτείνεται περι¬ 
μετρικά των οικισμών και σε απόσταση 500,00 μ. μέχρι 
την έγκριση των ζωνών οικιστικού ελέγχου. 

- Επιβάλλεται η εγκατάσταση βιολογικού καθαρισμού 
των λυμάτων στις περιπτώσεις κτιρίων κοινής ωφέλειας, 
τουριστικών εγκαταστάσεων και τυχόν υπαρχόντων βιοτε¬ 
χνικών και βιομηχανικών εγκαταστάσεων κατά την κρίση 
της αρμόδιας για τη χορήγηση της άδειας λειτουργίας δη¬ 
μόσιας υπηρεσίας. 

Ο πιο πάνω περιορισμός δε ισχύει για επεκτάσεις υφι¬ 
σταμένων κτιριακών εγκαταστάσεων ΟΤΕ και ΔΕΗ. 

- Όπου δεν υπάρχει κεντρικό αποχετευτικό δίκτυο επι¬ 
βάλλεται η κατασκευή στεγανού βόθρου. 

- Για κτίρια όγκου πάνω από 2.000 κ.μ. πάνω από τη 
στάθμη του εδάφους (φυσικού ή διαμορφωμένου) επιβάλ¬ 
λεται η διάσπαση του όγκου αυτού σε μικρότερους όγκους 
ή σε ανεξάρτητα κτίρια έστω και αν πρόκειται για λειτου- 
γικά ενιαίο οικοδόμημα. Εφόσον για λόγους λειτουργικούς 
του κτιρίου δεν είναι δυνατή η εφαρμογή της προηγούμε¬ 
νης παραγράφου αποφαίνεται για τη μελέτη του κτιρίου η 
ΕΕΑΕ. 

- Απαγορεύεται η κατασκευή κτιρίου σε υποστυλώματα 
(πυλωτή). 

- Κάθε εργασία διαμόρφωσης ή ανάπλασης ΚΧ εκτε- 
λείται μετά από έγκριση της ΕΕΑΕ. 

Από τις διατάξεις αυτής της απόφασης δεν προκαλείται 
δαπάνη του Κρατικού προϋπολογισμού και του προϋπολο¬ 
γισμού του ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως και το συνημμένο διάγραμμα θα αναρτηθεί 
μετά τη δημοσίευσή της για 15 ημέρες στο ΤΠ και ΠΕ Ν. 
Πιερίας. 

Αθήνα, 19 Νοεμβρίου 1993 
Ο Νομάρχης 

ΧΡΗΣΤΟΣ ΓΚΟΣΛΙΟΠΟΥΛΟΣ 









ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


15991 


Αριθ. ΤΠ 8683 (5) 

Τροποποίηση ρυμοτομικού σχεδίου Κατερίνης Ν. Πιερίας 
ενότητας Βατάν - Μυλαύλακα στο Ο.Τ. 272α - 273α, 278γ 
- 278β - 279. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.23 Ν.Δ. «περί σχεδίων πό¬ 
λεων και Κωμών του Κράτους» όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
με το Ν.Δ. 532/70. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του ΠΔ 183/86 (ΦΕΚ 70/Α). 

5. Την ΤΠ 1550/86/7.3.87 ΦΕΚ 345 Δ730.4.87 από¬ 
φαση Νομάρχη με την οποία εγκρίθηκε το σχέδιο αναθεώ¬ 
ρησης της ενότητας Βατάν - Μυλαύλακα. 

6. Τις 438/90 και 144/91 αποφάσεις του δημοτικού 
συμβουλίου Κατερίνης με τις οποίες γνωμοδοτεί υπέρ της 
τροποποίησης του σχεδίου και συγκεκριμένα υπέρ της με¬ 
τατόπισης των ΡΓ και ΟΓ στα ΟΤ 272α - 273α - 278γ - 
278β - 279 όπως φαίνεται και στο συνημμένο διάγραμμα. 

7. Το από 6.9.91 πρακτικό του ΣΧΟΠ με το οποίο γνω- 
μοδότησε υπέρ της τροποποίησης του σχεδίου και συγκε¬ 
κριμένα: Η ΡΓ του ΟΤ 272α θα ορίζεται από τα σημεία 12 
και 11 όπου το 12 είναι η συμβολή της νέας περίφραξης 
με το όριο των ιδιοκτησιών και το 11 το σπάσιμο της νέας 
περίφραξης το όριο των ιδιοκτησιών στη συμβολή της 
οδού Αργοναυτών. 


Το 13 ορίζεται επί της ευθυγραμμίας που αρχίζει από το 
σημείο 12 και απέχει από τη γωνία Β 4,00 μ. την τομή της 
επί της καθέτου ΡΓ. Η 11 -10 ορίζεται από το 11 και το 10 
που βρίσκεται στην ευθυγραμμία 11-2 και στην τομή της 
με την κάθετη προς αυτή ΡΓ. 

Η ΡΓ του ΟΤ 273α θα ορίζεται από το σημείο 2 που είναι 
η τομή της υπάρχουσας περίφραξης με την κάθετη ΡΓ και 
είναι παράλληλη προς το υπάρχον κράσπεδο και σε από¬ 
σταση 1,10 μ. μέχρι το σημε|ο I που είναι η τομή της με την 
κάθετη ΡΓ. Οι απέναντι ΡΓ θα είναι παράλληλες και σε 
απόσταση 9,20 μ. μέχρι το σημείο 12'. Το σημείο 8 της ΡΓ 
12 -8 ορίζεται σαν τομή της ΡΓ επί της οδού Λιτοχώρου με 
την ΡΓ που αρχίζει από το 12' και καταλήγει στην απέναντι 
γωνία του ΟΤ Γ 931, αποφασίζουμε: 

Εγκρίνουμε την τροποποίηση του ρυμοτομικού σχεδίου 
στα ΟΤ 272α - 273α - 278γ - 278β - 279 σύμφωνα με τη 
γνωμοδότηση του ΣΧΟΠ Ν. Πιερίας και όπως φαίνεται στο 
διάγραμμα που συνοδεύει την παρούσα. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού και του 
προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως και το συνημμένο διάγραμμα θα αναρτηθεί 
μετά τη δημοσίευσή της για 15 ημέρες στο ΤΠ και ΠΕ Ν. 
Πιερίας. 

Αθήνα, 23 Νοεμβρίου 1993 
Ο Νομάρχης 

ΧΡΗΣΤΟΣ ΓΚΟΣΛΙΟΠΟΥΛΟΣ 














